
1. Įvadas 


Visą laiką, kol gyvename, senėjimas daro įtaką visiems mūsų kasdienybės aspektams. Nors 
tęsiantis kovai su pandemija reikia daug pastangų apsaugoti gyvybes ir išsaugoti 
pragyvenimo šaltinius, turime nepamiršti įspūdingo pokyčio: dar niekada tiek daug 
europiečių negyveno taip ilgai. Tai didžiulis laimėjimas, kurio nebūtume pasiekę be ES 
socialinės rinkos ekonomikos. 


Per pastaruosius penkis dešimtmečius ir vyrų, ir moterų tikėtina gyvenimo trukmė pailgėjo 
maždaug 10 metų. ES regionų demografiniai profiliai labai skiriasi, ypač tarp miesto ir kaimo 
vietovių: vienur gyventojai sparčiai senėja, o kitur gausėja darbingo amžiaus gyventojų. 
Europa anaiptol nėra vienintelis žemynas, kurio visuomenė senėja, tačiau senėjimas čia 
sparčiausias. Pavyzdžiui, dabartinė Europos! gyventojų amžiaus mediana — 42,5 metų — 
daugiau nei dvigubai didesnė nei Afrikoje. Šis atotrūkis artimiausiais dešimtmečiais išliks 
didelis. 


Ši tendencija daro didelę įtaką žmonių kasdienybei ir mūsų visuomenei. Ji veikia 
ekonomikos augimą, fiskalinį tvarumą, sveikatos ir ilgalaikę priežiūrą, savijautą ir socialinę 
sanglaudą. Be to, darydama neproporcingai didelę įtaką vyresnio amžiaus žmonėms (jų 
visuomenei kyla sveikatos priežiūros ir socialinių paslaugų sistemoms. Tačiau senėjimas taip 
pat atveria naujų galimybių kurti naujas darbo vietas ir taip didinti socialinį teisingumą bei 
gerovę, pavyzdžiui, per senjorų ir rūpybos ekonomiką. 


Valstybės narės sprendžia senėjimo poveikio klausimus tobulindamos švietimo ir įgūdžių 
ugdymo sistemas, skatindamos ilgesnį visavertį profesinį gyvenimą ir sparčiau 
įgyvendindamos socialinės apsaugos ir pensijų sistemų reformas. Tačiau ši tendencija — 
didelio masto, rutuliojasi labai greitai ir daro didelį poveikį visai visuomenei, todėl taip pat 
turime ieškoti naujų metodų ir užtikrinti, kad mūsų politika atitiktų paskirtį vykstant 
dideliems pokyčiams: nuo dvejopos ekologinės ir skaitmeninės pertvarkos iki naujų darbo 
formų ir pandemijos keliamos grėsmės. 


Šios žaliosios knygos tikslas — duoti postūmį plačioms politikos diskusijoms senėjimo 
pirma atsižvelgiant į JT darnaus vystymosi darbotvarkę iki 2030 m. ir JT vyresnių žmonių 
sveikatos dešimtmetį. Spręsti su senėjimo pasekmėmis susijusius klausimus didžia dalimi 
priklauso valstybių narių kompetencijai, tačiau ES gali gerai suprasti pagrindines problemas 
bei tendencijas ir remti su senėjimu susijusius nacionalinio, regioninio ir vietos lygmens 
veiksmus. Ji gali padėti valstybėms narėms ir regionams parengti savas konkretiems su 
visuomenės senėjimu susijusiems poreikiams pritaikytas politikos priemones. 


' Europa čia reiškia visą žemyną. Šaltinis — 2019 Revision of UN World Population Prospects. Eurostato 
internetinėje duomenų lentelėje demo pjanind rodoma, kad 2019 m. ES 27 gyventojų amžiaus mediana buvo 
43,7 metų. 


Europos socialinių teisių ramstis“ apima tam tikrus principus, tiesiogiai ar netiesiogiai 
susijusius su sritimis, kurioms senėjimas daro poveikį, pavyzdžiui, su pajamomis sulaukus 
senatvės ir pensijomis, ilgalaike priežiūra, sveikatos priežiūra, neįgaliųjų įtrauktimi, socialine 
apsauga, profesinio ir asmeninio gyvenimo pusiausvyra, švietimu, mokymu ir mokymusi visą 
gyvenimą. Komisija netrukus pateiks veiksmų planą, kuris padės Europos socialinių teisių 
ramstį įgyvendinti visapusiškai. 


Šioje žaliojoje knygoje vadovaujamasi gyvenimo ciklo principu, kuris atspindi visuotinį 
senėjimo poveikį. Joje dėmesys sutelkiamas į asmenines ir platesnio pobūdžio visuomenines 
senėjimo pasekmes, tarp kurių, pavyzdžiui, yra mokymasis visą gyvenimą, sveika gyvensena, 
būdai finansuoti adekvačias pensijas ir poreikis didinti našumą ir išlaikyti pakankamai daug 
darbuotojų, kad būtų galima toliau užtikrinti vyresnio amžiaus žmonių sveikatos ir ilgalaikę 
priežiūrą. 


Laikantis gyvenimo ciklo principo atsižvelgiama į tai, kad tradiciniai švietimo ir mokymo, 
darbo ir pensijos etapai jau nėra taip aiškiai atskirti ir tampa lankstesni, o reaguojant į 
visuomenės senėjimą reikia rasti tinkamą pusiausvyrą tarp, pirma, tvarių mūsų gerovės 
sistemos sprendimų ir, antra, didesnio jaunosios ir vyresnės kartų solidarumo ir 
ir klausimų ir atsiveria galimybių. Vadinasi jaunimas — ir visų amžiaus grupių žmonės — 
turėtų aktyviai dalyvauti formuojant mūsų politikos priemones. 


Šios kadencijos Komisija demografiją laiko svarbiu ES politikos darbotvarkės punktu. 
2020 m. birželio mėn. ji pateikė ataskaitą“, kurioje nurodyti pagrindiniai demografinių 
pokyčių faktai ir galimas jų poveikis. Ši žalioji knyga yra pirmas po šios ataskaitos paskelbtas 
dokumentas; juo pradedamos diskusijos dėl vieno svarbiausių demografinių pokyčių 
Europoje. Diskusijos bus įtraukios ir pagrįstos kitų ES institucijų ir įstaigų, aktyviai 


evy = 


2. Pakloti pamatus 


Gyvenimo tarpsnis nuo ankstyvos vaikystės iki jauno suaugusiojo amžiaus daro įtaką visam 
likusiam mūsų gyvenimui. Sukaupta patirtis, įgytos žinios ir išsiugdyti įpročiai yra veiksniai, 
nuo kurių priklauso mūsų ateities perspektyvos, sveikata ir savijauta. Anksti paklojus 


*  https://ec.europa.eu/commission/priorities/deeper-and-fairer-economic-and-monetary-union/european-pillar- 


social-rights/european-pillar-social-rights-20-principles It 

* Ataskaita dėl demografinių pokyčių poveikio Europoje, (COM(2020) 241 final, 2020 6 17). 

4 Pavyzdžiui, Tarybos išvadomis „Demografiniai iššūkiai. Tolesni veiksmai“ (dok. 8668/20, 2020 6 8); Tarybos 
išvadomis „Vyresnio amžiaus asmenų žmogaus teisės, dalyvavimas ir gerbūvis skaitmeninimo amžiuje“ (dok. 
11717/2/20, 2020 10 9); 2020 m. gegužės 5 d. Europos ekonomikos ir socialinių reikalų komiteto nuomone 
„Demografiniai iššūkiai Europos Sąjungoje atsižvelgiant į ekonominę ir vystymosi nelygybę“ ir 2020 m. 
spalio 14 d. Regionų komiteto nuomone „Demografiniai pokyčiai — pasiūlymai dėl neigiamo jų poveikio ES 
regionams įvertinimo ir šalinimo“. Europos Parlamentas taip pat rengia pranešimą „Senasis kontinentas sensta. 
Galimybės ir uždaviniai, susiję su senėjimo politika po 2020 m.“. 


tinkamus pamatus gali būti lengviau išvengti kai kurių su senėjimu susijusių problemų, jas 
sumažinti ir atitolinti. 


Konkrečiai dvi politikos koncepcijos gali padėti senėjančiai visuomenei klestėti: sveikas 
senėjimas ir aktyvumas vyresniame amžiuje, taip pat mokymasis visą gyvenimą. Abu 
sprendimai atneša geriausių rezultatų, kai pradedami taikyti ankstyvame amžiuje, nes jie 
aktualūs visą gyvenimo ciklą. Svarbu tai, kad aukštas išsilavinimo lygis ir gera sveikata 
vienas kitą papildo. 


2.1. Sveikas senėjimas ir aktyvumas vyresniame amžiuje 


Sveiko senėjimo ir aktyvumo vyresniame amžiuje, t. y. nepiktnaudžiavimo gėrimais, 
tinkamos mitybos ir fizinio bei socialinio aktyvumo, reikėtų siekti skatinant sveiką gyvenseną 
per visą gyvenimą. Tai padeda sumažinti nutukimo, diabeto ir kitų plintančių 
neužkrečiamųjų ligų riziką. Širdies ir kraujagyslių ligos ir vėžys yra vienos iš pagrindinių 
Europoje jaunesnių nei 75 metų žmonių mirčių, kurių galima išvengti, priežasčių". Sveikas 
senėjimas ir aktyvumas vyresniame amžiuje daro teigiamą poveikį darbo rinkai, užimtumo 
lygiui ir mūsų socialinės apsaugos sistemoms, taigi ir ekonomikos augimui bei našumui. 


Sveikas senėjimas ir aktyvumas vyresniame amžiuje yra asmeninis pasirinkimas ir 
atsakomybė, tačiau jis labai priklauso nuo aplinkos, kurioje žmonės gyvena, dirba ir 
socializuojasi. Viešoji politika gali atlikti svarbų pagalbinį vaidmenį. Iniciatyvios 
priemonės gali padėti išvengti ligų, jas nustatyti ir apsaugoti žmones nuo prastos sveikatos 
padarinių. Jos gali padėti užtikrinti, kad sveiką senėjimą ir aktyvumą vyresniame amžiuje 
būtų lengviau pasirinkti, be kita ko, tiems, kurie yra pažeidžiami. Esama vaikams ir jaunimui 
skirtų naujoviškų sveikos gyvensenos skatinimo būdų. Šiuo tikslu naudojamos, be kita ko, 
skaitmeninės technologijos, žaidimai, mokymosi platformos ir programėlės. 
Individualizuotoji medicina gali padėti anksti nustatyti, kuriems asmenims kyla rizika vėliau 
gyvenime susirgti tam tikromis ligomis. 


Nors už savo sveikatos politiką yra atsakingos valstybės narės, ES gali remti valstybių narių 
veiksmus, be kita ko, naudodama naująją programą „EU4Health“, pavyzdžiui, kovai su vėžiu 
ir demencija, psichikos sveikatos reikmėms, taip pat sveikai mitybai, sveikam mitybos 
režimui ir reguliariam fiziniam aktyvumui skatinti. Tuo tikslu parengtas Europos kovos su 
vėžiu planas, apimantis visus ligos etapus — nuo ligos prevencijos iki įveikimo. Vykdant 
stebėjimą ir keičiantis informacija apie nacionalines sveikatos iniciatyvas gali būti lengviau 
sumažinti metodų ir aprūpinimo netolygumą tarp valstybių ir jų viduje. 


2.2. Švietimas ir mokymas orientuojantis į mokymąsi visą gyvenimą 


Mokymasis visą gyvenimą — investavimas į žmonių žinias, įgūdžius ir gebėjimus per visą 
gyvenimą — yra vienas iš būdų spręsti su senėjimu susijusias problemas. Nuolatinės 
investicijos į mokymąsi atneša įvairiopos naudos: įgyjant ir atnaujinant įgūdžius žmonėms 
lengviau likti patraukliems darbo rinkoje, keisti profesinę veiklą ir profesiškai tobulėti — taip 
jie lieka toliau dirbti ir būna labiau patenkinti darbu. Sparčiai kintančiame pasaulyje 
mokymasis visą gyvenimą neišvengiamas, nes karjeros ir švietimo galimybės sparčiai kinta. 


? Šaltinis — Eurostatas, duomenų lentelė internete: HLTH CD APR ir Prevencijos ir sveikatos priežiūros 
priemonėmis išvengiamo mirtingumo statistiniai duomenys 


Padėti nutolinti susirgimą demencija ir išvengti su senatve susijusių kognityvinių funkcijų 
nykimo gali ir tęstinis mokymasis. Jis taip pat sudaro sąlygas vyresnio amžiaus žmonėms 
aktyviai dalyvauti visuomenės gyvenime. Pilietiškumo kompetencijų ugdymas labai padeda 
visą gyvenimą dalyvauti demokratiniame procese. 


Mokymasis visą gyvenimą veiksmingiausias tuo atveju, jei prasideda anksti. Ugdant 
kognityvinius ir socialinius įgūdžius ypač svarbūs pirmieji gyvenimo metai. Faktai rodo, kad 
galimybė gauti kokybišką ikimokyklinį ugdymą ir priežiūrą daro ilgalaikį poveikį mokymosi 
rezultatams mokykloje ir vėliau. Nors mokyklinis ugdymas ir profesinis mokymas gerėja, 
pernelyg daug jaunuolių vis dar anksti palieka mokyklą ir labai stokoja pagrindinių įgūdžių, 
pavyzdžiui, skaitymo, gamtamokslinių ir matematinių. Tas pats pasakytina ir apie 
suaugusiuosius. Nerimą kelia tai, kad vienas iš penkių jaunuolių Europoje neturi pagrindinių 
skaitmeninių įgūdžių. Tarp prastai besimokančių studentų pernelyg didelė yra studentų iš 
nepalankios aplinkos dalis. Faktai taip pat rodo, kad turint menkus įgūdžius sunku siekti 
daugiau: mokytis dažniau imasi labiau kvalifikuoti asmenys, o asmenys, kurių pagrindiniai 
įgūdžiai prastesni, to nedaro. 


Vyresnio amžiaus žmonės turi didelį potencialą ugdyti įgūdžius, ir galima labai patobulinti 
įgūdžių patvirtinimo ir profesinio orientavimo priemones. Suaugusiųjų švietimas ir 
mokymas gerina galimybes įsidarbinti permainingoje darbo rinkoje, nes kintantys įgūdžių 
poreikiai, ypač kylantys dėl ekologinės ir skaitmeninės pertvarkos, atveria perspektyvą kurti 
naujas darbo vietas. 


Visa tai sudaro neseniai Komisijos priimtos Europos įgūdžių darbotvarkės“ įgyvendinimo 
pagrindą. Be to, siekdami iki 2025 m. sukurti Europos švietimo erdvę“, dedame pastangas, 
kad visi galėtų gauti kokybišką išsilavinimą, ir ypač atsižvelgiame į tuos, kuriems labiau 
gresia prastesni mokymosi rezultatai ir socialinė atskirtis. 


2.3. Teritoriniai galimybės gauti išsilavinimą aspektai 


Galimybė gauti kokybišką išsilavinimą ir mokymą negali būti laikoma savaime suprantama, 
ypač retai apgyvendintuose regionuose, kur žmonėms iki atitinkamos įstaigos gali tekti 
keliauti ilgą kelią. Mažas gimstamumas ir jaunimo emigracija gali sumažinti mokyklų poreikį 
kaimo ir atokiuose regionuose. 


Dėl to gali užsisukti užburtas ratas: vaikų gali sumažėti tiek, kad taptų sunku pateisinti 
mokyklos išlaikymą. Tada savo ruožtu vaikų turinčioms šeimoms nebebūtų taip patrauklų 
keltis į tokį regioną ar jame pasilikti. 


Dėl COVID-19 protrūkio perėjus prie nuotolinio mokymosi buvo sukaupta šiek tiek 
patirties, kaip naudotis skaitmeninėmis technologijomis švietimo ir mokymo reikmėms. 
Tačiau kartu labiau išryškėjo nelygybė, su kuria susiduria kaimo bendruomenės, norėdamos 
pasinaudoti skaitmeninėmis paslaugomis. Labiau tikėtina, kad kaimo ir atokioms vietovėms 
reikės investuoti į junglumą, o mažiau tikėtina — kad jos turės prieigą prie įperkamo 
kokybiško plačiajuosčio ryšio, taip pat prietaisų ir įgūdžių, kurių reikia norint juo 
pasinaudoti. Dėl to kai kurie vaikai per pandemiją nebegalėjo dalyvauti pamokose, todėl 


é COM(2020) 274 final, 2020 7 1. 
7” COM(2020) 625 final, 2020 9 30. 


atotrūkis nuo bendraamžių geriau aprūpintuose regionuose dar labiau padidėjo. Siekiant 
pagerinti galimybę gauti išsilavinimą ir mokymą tiek miesto, tiek kaimo vietovėse, gali būti 
taikomi nauji metodai: mokymas klasėse gali būti derinamas su aukštos kokybės 
skaitmeniniu mokymu. Skaitmeninio švietimo veiksmų plane“ siūlomas visapusiškas požiūris 
į skaitmeninį mokymąsi ir švietimą ES lygmeniu. 


1. Kokiomis priemonėmis būtų galima skatinti sveiko senėjimo ir aktyvumo vyresniame 
amžiuje politiką, skirtą visam kiekvieno asmens gyvenimui: nuo ankstyvo amžiaus iki pat 
senatvės? Kaip geriau parengti vaikus ir jaunimą ilgesnės tikėtinos gyvenimo trukmės 
perspektyvai? Kokią paramą valstybėms narėms gali teikti ES? 

2. Kokios yra didžiausios mokymosi visą gyvenimą kliūtys įvairiais gyvenimo etapais? 
Kuriuo gyvenimo etapu veiksmingiausia šalinti šias kliūtis? Kaip spręsti šį klausimą 
konkrečiai kaimo ir atokiose vietovėse? 


3. Kuo geriau išnaudoti mūsų profesinį gyvenimą 


ES darbingo amžiaus gyventojų skaičius jau dešimtmetį mažėja ir, prognozuojama, mažės 
toliau’. Kadangi bendras gyventojų skaičius išlieka pastovus, didėja darbo jėgos trūkumo 
rizika. Dėl to tampa sunkiau tęsti gamybą ir toliau teikti paslaugas ir galiausiai nukenčia 
mūsų gerovė ir savijauta. Ieškodamos atsvaro darbingo amžiaus gyventojų skaičiaus 
mažėjimui, ES ir jos valstybės narės turėtų stiprinti politiką, kuri patrauktų daugiau žmonių į 
darbo rinką, sudarytų sąlygas ilgesniam profesiniam gyvenimui ir didintų našumą. Mažiau 
išsivysčiusių regionų, t. y. regionų, kurių BVP vienam gyventojui yra mažesnis nei 75 proc. 
ES vidurkio, potencialas taip pat galėtų būti geriau išnaudotas vykdant tinkamas investicijas, 
kurios padėtų vienodinti regionų padėtį. 


3.1. Įtraukti daugiau žmonių į darbo rinką 


Sušvelninti senėjančios visuomenės, kurioje darbingo amžiaus gyventojų mažėja, problemą 
gali aktyvus dalyvavimas darbo rinkoje ir ilgesnis profesinis gyvenimas". Deja, 
diskriminacija darbe (arba ieškant darbo) yra plačiai paplitusi ir tam tikroms grupėms gali 
daryti didesnį poveikį. Jei rasinėms ar etninėms mažumoms priklausantys asmenys galėtų 
visapusiškai išnaudoti savo potencialą, didesnę socialinę ir ekonominę naudą gautų visi. Šioje 
srityje labai svarbu toliau kurti lygybės Sąjungą ir iki galo įgyvendinti esamas teisines 
priemones. 


Moterų (20—64 m.) užimtumo lygis ES tebėra 11,7 procentinio punkto žemesnis nei vyrų, ir, 
nors universitetinį išsilavinimą įgyja daugiau moterų nei vyrų, jos dažniau dirba ne visą darbo 
dieną!!. 


Padidinti moterų užimtumo lygį gali padėti priemonės, kuriomis vyrai skatinami vienodai su 
moterimis įsitraukti į apmokamą ir neapmokamą darbą šeimoje, be kita ko, priemonės, kurios 


* COM(2020) 624 final, 2020 9 30. 

* Šaltinis — Eurostato internetinės lentelės demo, pjan ir proj. 19np. 

“IRC, Demographic Scenarios for the EU: Migration, Population and Education, 2019. 
" Šaltinis — Eurostato internetinė lentelė Ifsi emp. a. 


asmenims ir šeimoms padeda geriau suderinti darbą ir asmeninį gyvenimą. Veiksmais, kuriais 
siekiama didinti vyrų ir moterų lygybę darbo rinkoje ir panaikinti lyčių nelygybę, būtų 
galima pasiekti, kad vyrai dažniau užsiimtų namų ruoša ir labiau rūpintųsi šeima, jei kartu 
būtų taikomos mokesčių ir socialinės apsaugos sistemas reformuojančios struktūrinės 
priemonės. 2020-2025 m. ES lyčių lygybės strategijoje!“ jau numatyta keletas svarbių šios 
srities veiksmų. 


Naujausi duomenys“ rodo, kad 5,4 proc. 18-64 m. moterų (ir 2,2 proc. vyrų) sutrumpino 
savo darbo laiką arba daugiau nei mėnesiui nutraukė profesinę veiklą, kad galėtų prižiūrėti 
sunegalavusius ir (arba) vyresnio amžiaus neįgalius giminaičius. Geresnės galimybės gauti 
kokybiškų vaiko priežiūros ir formalių ilgalaikės priežiūros paslaugų ir parama 
neformaliesiems slaugytojams ne tik padėtų patenkinti augančius vyresnio amžiaus žmonių 
poreikius, bet ir sudarytų sąlygas didesniam skaičiui darbuotojų, ypač moterų, patekti į darbo 
rinką ir joje likti. 

Jei migrantų kilmės asmenims būtų sudarytos sąlygos tęsti darbą, atitinkantį jų kvalifikaciją 
ir įgūdžius, jie galėtų geriau integruotis. Tai prisidėtų prie didesnės socialinės sanglaudos, 
ekonomikos augimo ir nelygybės mažinimo. 


Teisėta migracija gali padėti užpildyti kvalifikuotų darbuotojų trūkumą ir taip patenkinti 
darbo rinkos poreikius. Išsilavinę migrantai dažniau nei vidutiniškai turi per aukštą 
kvalifikaciją atliekamam darbui. Dėl struktūrinių kliūčių ypač sudėtinga išnaudoti migrančių 
potencialą, pavyzdžiui, dėl to, kad neįmanoma gauti kokybiškų ir įperkamų vaikų priežiūros 
paslaugų. 2020 m. lapkričio mėn. Komisijos pateiktame naujame 2021-2027 m. integracijos 
ir įtraukties veiksmų plane!“ atsižvelgiama į skirtingą migrantų padėtį; jis padeda valstybėms 
narėms ir kitiems atitinkamiems suinteresuotiesiems subjektams rasti tinkamų integracijos ir 
įtraukties politikos priemonių. Siekdama papildyti Naująjį migracijos ir prieglobsčio paktą", 
Komisija neseniai užbaigė viešas konsultacijas dėl ES teisėtos migracijos ateities ir pasiūlys 
keletą priemonių, be kita ko, dokumentų dėl talentų ir įgūdžių rinkinį, kuriame bus aptartos 
galimybės sudaryti ES talentų rezervą. 


Spręsti darbo jėgos trūkumo problemą taip pat galima didinant neįgaliųjų užimtumą. Tuo 
tikslu reikia sudaryti tinkamas sąlygas ir prieinamą darbo aplinką. 


Nors pastaruoju metu vyresnio amžiaus darbuotojų užimtumo lygis ūgtelėjo, jis ES tebėra 
žemesnis už vidurkį. 2019 m. dirbo tik 59,1 proc. 55-64 m. asmenų, palyginti su 73,1 proc. 
visų 20-64 m. asmenų’. Sulaukus 50 metų, išauga ilgalaikio nedarbo rizika". Daugelis 
vyresnio amžiaus darbuotojų susiduria su sunkumais įsidarbinti, mokytis, keisti darbą ir gauti 
jų amžiui pritaikytas užduotis. Galima geriau skatinti, kad vyresnio amžiaus asmenims būtų 
sudarytos lengvesnės sąlygos įsitraukti 1 darbo rinką, pavyzdžiui, fiskališkai skatinant 
darbdavius įdarbinti vyresnio amžiaus darbuotojus. 


1? COM(2020) 152 final, 2020 3 5. 

5 Labour Force Survey, Care for incapacitated relatives. 
“ COM(2020) 758 final, 2020 11 24. 

15 COM(2020) 609 final, 2020 9 23. 

16 Šaltinis — Eurostato internetinė lentelė Ifsi emp a. 
"Šaltinis - Ifsa upgan. 


Kai kuriuose sektoriuose, pavyzdžiui, žemės ūkio, vyresnio amžiaus sulaukę žmonės dirba 
toliau: jie to nori patys arba juos verčia gyvenimo sąlygos, arba nėra kam perduoti verslą, 
arba dėl mažos pensijos. Fiziniai aspektai, susiję su ergonomika ar su pasiekiamumu, ir 
lanksčios darbo sąlygos leistų vyresnio amžiaus darbuotojams atidėti išėjimą į pensiją, jei jie 
to nori. Senstantiems žmonėms nelaimingi atsitikimai darbe ir profesinės ligos yra 
pavojingesni. Geros darbo sąlygos, įskaitant tinkamas darbuotojų saugos ir sveikatos 
sąlygas, padeda apsaugoti visų amžiaus grupių darbuotojų sveikatą ir kartu gerina savijautą 
bei mažina ankstyvo išėjimo į pensiją atvejų skaičių. Skaitmeninės technologijos — IRT 
pagrįstos individualizuotos sistemos, dėvimieji prietaisai ir mobiliosios sveikatos priežiūros 
programėlės — gali padėti atlikti darbą, o jo aplinką padaryti patogesnę. 


Vyresnio amžiaus žmonių verslumas gali pailginti jų profesinį gyvenimą, sumažinti jų 
nedarbo lygį, pagerinti jų socialinę įtrauktį ir paskatinti inovacijas pradedančiosiose įmonėse. 
Jis gali skatinti kartų tarpusavio mokymąsi ir užtikrinti žinių perdavimą. Parodžius, kad 
verslumas gali būti išeitis profesinės karjeros pabaigoje, gali būti lengviau kovoti su 
diskriminacija dėl amžiaus, kuri yra potenciali kliūtis tokiai veiklai. Viešosios politikos 
priemonėmis galima remti vyresnio amžiaus verslininkus šalinant atgrasančias mokesčių ir 
socialinės apsaugos sistemų nuostatas, teikiant tikslines konsultacijas ir užtikrinant galimybes 
gauti finansavimą. 


3.2. Našumas, inovacijos ir verslo galimybės 


Pastaraisiais dešimtmečiais visose išsivysčiusios ekonomikos šalyse našumo augimas lėtėjo. 
Kai mažėja darbingo amžiaus gyventojų skaičius, didinti našumą ypač svarbu siekiant 
užtikrinti tvarų ir integracinį ekonomikos augimą ir aukštesnį gyvenimo lygi ES. Progą duoti 
naują postūmį našumo augimui suteikia ekologinė ir skaitmeninė pertvarka, kuri skatina 
inovacijas — kurti ir diegti naujas technologijas ir naujus verslo modelius. Inovacijos taip pat 
gali padėti padidinti išteklių naudojimo efektyvumą, o darbo jėgą taupančios technologijos 
gali sušvelninti problemas, kylančias mažėjant darbingo amžiaus gyventojų. 


Skatinti inovacijas ir naujų technologijų diegimą labai padės pakankamos ir veiksmingos 
investicijos į mokslinius tyrimus, technologinę plėtrą ir nematerialųjį turtą apskritai. 
Našumui ir inovacijoms remti taip pat svarbi veiksminga viešojo administravimo ir teismų 
sistema, palanki verslo aplinka, veiksminga konkurencijos politika ir sąžininga, skaidri ir 
veiksminga subsidijų ir mokesčių sistema, suderinta su ilgalaikiais socialinio ir aplinkos 
tvarumo tikslais. 


Viena iš ES atsiveriančių galimybių yra senjorų ekonomika — šis terminas reiškia bendrą 
produktų ir paslaugų paklausos poslinkį link vyresnio amžiaus žmonių poreikių ir 
pageidavimų. Numatoma, kad senjorų ekonomika augs maždaug 5 proc. per metus: nuo 
3,7 trln. EUR 2015 m. iki 5,7 trln. EUR 2025 m.'8 


Senjorų ekonomika gali atverti galimybių kurti naujas darbo vietas tokiuose sektoriuose 
kaip turizmas, išmanieji namai, kuriuose lengviau gyventi savarankiškai, pagalbinės 
technologijos, produktų ir paslaugų prieinamumas, aptarnaujančioji robotika, sveikatinimas, 


IŠ https://ec.europa.eu/digital-single-market/en/news/silver-economy-study-how-stimulate-economy-hundreds- 
millions-euros-year 


kosmetika ir mada, sauga, kultūra, asmeninis bei automatizuotas transportas ir bankininkystė. 
Mokslo ir medicinos inovacijos taip pat suteiks daugiau galimybių technologijų kūrėjams ir 
aukštos kvalifikacijos sveikatos priežiūros darbuotojams bei slaugytojams ir kartu užtikrins 
proveržį, kurio reikia reaguojant į visuomenės senėjimą. 


Telemedicina, išmaniųjų telefonų programėlės ir biojutikliai, skirti nuotolinei diagnostikai ir 
stebėsenai, gali pagerinti pacientų sveikatos priežiūros rezultatus. Naujos pagalbinės 
technologijos gali padidinti neįgalių vyresnio amžiaus žmonių savarankiškumą, 
nepriklausomumą ir aktyvumą. Išplėtota sveiko senėjimo ir aktyvumo vyresniame amžiuje 
produktų ir paslaugų rinka galėtų pagerinti sveikatos priežiūros ir socialinių paslaugų 
sistemų veiksmingumą ir galbūt padarytų jas tvaresnes. 


3.3. Užimtumas ir našumas žvelgiant iš teritorinės perspektyvos 


Toliau pateiktame žemėlapyje parodyta, kiek reikia ilginti profesinį gyvenimą, kad būtų 
atsvertas gyventojų senėjimas ES regionuose. Prognozuojama, kad 2020-2040 m. darbingo 
amžiaus gyventojų skaičius didės tik kas penktame ES regione. Šiuose regionuose dažnai 
būna sostinė, kitas didelis miestas ir (arba) jų priemiesčiai. Tuose retuose regionuose, 
kuriuose darbingo amžiaus gyventojų skaičius auga, įmonėms bus lengviau užpildyti laisvas 
darbo vietas ir plėsti savo verslą. O tuose, kuriuose darbingo amžiaus gyventojų mažėja, 
įmonės veikiausiai dažniau susidurs su darbo jėgos trūkumu, jei nedidės darbo jėgos judumas. 
Todėl joms teks daugiau investuoti į darbo jėgą taupančias technologijas ir inovacijas vien 
tam, kad jos galėtų gaminti tiek pat prekių ar suteikti tiek pat paslaugų. 


1 žemėlapis. Prognozuojamas didžiausias darbingas amžius, kurį nustačius darbingo 
amžiaus gyventojų skaičius 2040 m. liktų pastovus 

Galima toliau tirti mažiau išsivysčiusių regionų, įskaitant kaimo regionus, potencialą, 
pavyzdžiui, siekiant pasinaudoti senjorų ekonomikos atveriamomis galimybėmis. Remiant jų 
vystymąsi svarbus vaidmuo tenka sanglaudos politikai. Europos kaimo vietovės labai skiriasi: 

vienų ekonominiai ir socialiniai rezultatai geri, o kitos išgyvena ekonominį ir (arba) socialinį 
nuosmukį. Dažnai manoma, kad gyvenimo kokybė kaimo vietovėse yra geresnė nei 
miestuose. Miestiečius vilioja gamtos artumas, švarus oras, bendruomeniškumo jausmas ir 
pigesnis būstas. Jei įrengta pakankama bazinė ir transporto infrastruktūra ir sudarytos 
ekonominės veiklos sąlygos, jos gali būti patrauklios tiek darbingo amžiaus žmonėms, tiek 
sulaukus vyresnio amžiaus. 


Kaip parodė COVID-19 krizė, atokiose teritorijose gauti kokybišką išsilavinimą ir darbą gali 
padėti ir skaitmeninis junglumas. Krizė taip pat parodė, kad kai kurių profesijų atstovams 
nuotolinis darbas gali padėti išvengti kelionių į darbą ir atgal, taip pat ir su jomis susijusios 
oro taršos ir laiko švaistymo. 


Infrastruktūra (transporto, mokyklų, ryšių, būsto, pašto tinklų ar sveikatos priežiūros) ir 
teikiamos paslaugos, pavyzdžiui, švietimo ir mokymo, sveikatos ir ilgalaikės priežiūros, gali 
padidinti vystymosi galimybes, jei yra pritaikytos vietos poreikiams. 


3. Kokias naujoviškas politikos priemones, kurios labiau įtrauktų į darbo rinką, ypač 
vyresnio amžiaus darbuotojus, reikėtų svarstyti atidžiau? 


4. Ar reikia daugiau ES lygmens politikos priemonių ir veiksmų, kuriais būtų remiamas 
vyresnio amžiaus žmonių verslumas? Kokios rūšies parama reikalinga ES lygmeniu ir kaip 
galime pasinaudoti sėkmingais socialinių inovacijų, susijusių su jaunų ir vyresnio amžiaus 
verslininkų tarpusavio mentoryste, pavyzdžiais ? 


5. Kaip įvairių sričių ES politika gali padėti mažiau išsivysčiusiems regionams ir kaimo 
vietovėms valdyti senėjimą ir gyventojų skaičiaus mažėjimą? Kaip ES teritorijose, kurios 
kenčia ir nuo gyventojų skaičiaus mažėjimo, ir nuo senėjimo, geriau išnaudoti senjorų 
ekonomiką? 


4. Naujos galimybės ir iššūkiai išėjus į pensiją 

Dar niekada Europos istorijoje tiek daug žmonių negyveno taip ilgai ir taip sveikai. Kaip 
niekad daug žmonių, išėję į pensiją, ilgiau išlieka aktyvūs, tęsia profesinę karjerą ir dalyvauja 
socialinėje veikloje. Dėl sveikesnės gyvensenos ir medicinos pažangos (geresnės ligų 
prevencijos, diagnozavimo ir gydymo) dauguma pensininkų yra sveiki ir gali pasirinkti, kaip 
leisti savo laiką”. Šios naujos realijos keičia mūsų požiūrį į senėjimą ir atkreipia dėmesį į tai, 
koks solidus vyresnio amžiaus žmonių indėlis į visuomenę ir ekonomiką mokant kitas kartas 
ir stiprinant sanglaudą. 


evy = 


socialinės apsaugos sistemoms. Siekiant užtikrinti pensijų sistemų adekvatumą, 
finansuojamumą ir tvarumą, turime kritiškai įvertinti, ar dabartinės pensijų sistemos pajėgios 
aptarnauti sparčiai senėjančią visuomenę. 


P Šaltinis - Eurostato 2020 m. leidinys „Senėjanti Europa“ (Ageing Europe). 


4.1. Išlikti aktyviems 


Savanorystė gali stiprinti kartų solidarumą ir bendradarbiavimą, kurti vertę ir teikti naudą 
tiek jauniems, tiek vyresnio amžiaus asmenims: suteikti žinių ir patirties ir stiprinti savigarbą. 
Be to, savanoriška veikla turi didelę ekonominę vertę. Duomenys rodo, kad maždaug 
penktadalis 65-74 m. asmenų dalyvauja oficialioje savanoriškoje veikloje, ir, kiek leidžia 
sveikata, ją tęsia 75 metų ir vyresni asmenys”. COVID-19 pandemijos metu pensininkai 
padėjo bendruomenei: grįžo dirbti medicinos ar slaugos darbuotojais arba savanoriaudami 
padėjo kitiems buityje. 


Daugelis, ypač vyresnio amžiaus moterys, dirba slaugytojais be užmokesčio, paprastai savo 


darbingo amžiaus kartai suderinti darbą ir šeiminį gyvenimą. 


Kartų tarpusavio mokymasis, įskaitant mentorystę ar dalijimąsi patirtimi, suteikia galimybę 
jaunam ir senam dalytis žiniomis ir kompetencija. Nemaža dalis kartų tarpusavio mokymosi 
vyksta neoficialiai bendruomenėje, bibliotekose ir muziejuose, kultūros, sporto ar kitose 
asociacijose, religinėse institucijose ir pan. 


Aktyvus susisiekimas taip pat prisideda prie vyresnių žmonių aktyvumo. Vaikščioti 
pėsčiomis ir važiuoti dviračiu daugelyje valstybių narių populiaru. Tai mėgsta ir vyresni nei 
65 metų žmonės. Naujos elektrinio susisiekimo priemonės, daugiausia elektriniai dviračiai, 
jau dabar lanksčiai tenkina kai kurių vyresnio amžiaus žmonių susisiekimo poreikius ir 
leidžia jiems aktyviai judėti, kartu mažinant dėl transporto susidarančią taršą. 


4.2. Skurdas senatvėje 


Dauguma žmonių, išėję į pensiją, ima gauti mažiau pajamų, o kai kuriems senatvėje gresia 
skurdas. Sendami žmonės susiduria su augančia finansine rizika, atsirandančia, pavyzdžiui, 
dėl sveikatos priežiūros ir ypač ilgalaikės priežiūros poreikio. 


Pagrindinis daugumos pensininkų pajamų šaltinis yra pensijos. Siekiant užtikrinti, kad jos ir 
toliau būtų adekvačios atsižvelgiant į ilgėjančią tikėtiną gyvenimo trukmę, ateityje žmonės 
turės dirbti ilgiau. Tačiau kai kuriems iš jų vis dar grės didesnė skurdo senatvėje, įskaitant 
energijos nepriteklių, rizika nei kitiems. Tai visų pirma pasakytina apie tuos asmenis, kurių 
darbinės pajamos buvo mažos ar karjera turėjo pertraukų arba jų darbo vietų ar verslo 
užtikrinama apsauga buvo ribota, pavyzdžiui, jie buvo netipiniai darbuotojai ir dirbo 
savarankiškai. 


Didesnė rizika ir toliau kyla atskiroms grupėms. Moterys paprastai uždirba mažiau, jų karjera 
trumpesnė ir ne tokia nuosekli; jos dirba ne visą darbo dieną ir prisiima daugiau neapmokamų 
priežiūros pareigų. Moterų pensijos ES vidutiniškai 29,5 proc. mažesnės negu vyrų“. 
2019 m. 37 proc. trečiųjų šalių migrantų grėsė skurdas ir socialinė atskirtis, palyginti su 


* Daugiau informacijos pateikiama Eurostato internetinėje lentelėje ilc scp19. 
*! Šaltinis — Eurostato internetinė lentelė ilc pnp13. 


22 proc. judžių ES piliečių. Ateityje jie gali susidurti su didesne skurdo senatvėje rizika, nes 
jų profesinė karjera ES trumpesnė. 


Neįgalūs vyresnio amžiaus žmonės gali susidurti su ypatingomis problemomis. Neįgaliais 
tapę darbingo amžiaus žmonės dažnai gauna su darbo rinka susijusią paramą, 
kompensuojančią prarastas pajamas ir papildomas išlaidas. Daugeliu atvejų jos nepakanka, be 
to, žmonės, kurie tampa neįgalūs išėję į pensiją, dažnai šių išmokų gauti negali. 


1 langelis. Vyresnio amžiaus žmonių savarankiškumas, dalyvavimas visuomenės 
gyvenime ir teisės 


Krypt, kaip užtikrinti geresnes darbo ir gyvenimo sąlygas visiems, nepriklausomai nuo 
amžiaus, ir tikras socialines teises, rodo Europos socialinių teisių ramstis. Jame nustatyta 
keletas principų, susijusių su senėjimo iššūkiais. 


Vyresnio amžiaus žmonės dažnai tampa pažeidžiami. Vieni iš jų — daugiau nei dėl vienos 
priežasties, pavyzdžiui, dėl prastos sveikatos ar negalios”, priklausomybės etninėms ar 
religinėms mažumoms arba dėl to, kad yra LGBTQI. Kitiems gali reikėti pagalbos, tiesiogiai 
susijusios su jų pačių ar jų turto apsauga, pavyzdžiui, rūpinimosi finansais arba gydymo 
organizavimo. Tai pabrėžta ir neseniai priimtoje Naujojoje vartotojų darbotvarkėje”. Be to, 
pažeidžiami vyresnio amžiaus asmenys taip pat gali susidurti su prievartos rizika, pavyzdžiui, 
dėl nepriežiūros ar fizinio arba psichologinio smurto. Tai, kad pandemijos metu labai 
nukentėjo pažeidžiami vyresnio amžiaus žmonės, rodo, kaip svarbu saugoti jų 
savarankiškumą, taip pat jų sveikatą ir gyvenimo sąlygas. 


Norint gauti prekių ir paslaugų, įskaitant viešąsias paslaugas, ir dalyvauti politiniame, 
socialiniame ir kultūriniame gyvenime vis dažniau reikalingi skaitmeniniai įgūdžiai. 
Technologinė plėtra gali padidinti vyresnio amžiaus žmonių pažeidžiamumą, pavyzdžiui, 
mažiau susipažinę su skaitmeninėmis priemonėmis sunkiau jomis naudojasi arba turi ribotą 
prieigą prie skaitmeninių technologijų. Dėl to jiems lengviau įkliūti į sukčių, kibernetinių 
aferistų ir nesąžiningų prekybininkų spąstus, kaip matėme pandemijos ir judėjimo suvaržymų 
laikotarpiu. Užsienyje gyvenantys arba turto užsienyje turintys vyresnio amžiaus žmonės taip 
pat gali būti labai pažeidžiami dėl svetimų kalbų barjero ir administracinių ir teisinių sistemų 
neišmanymo, todėl tarpvalstybiniais atvejais gali prireikti specifinių apsaugos priemonių. 


Vyresnio amžiaus žmonių skaičiaus augimas ES kelia specifinį susirūpinimą dėl saugumo ir 
saugos, nes į juos gali taikytis organizuoti nusikaltėliai, pavyzdžiui, skambinti į namus, 
užkabinėti gatvėse, įsilaužti, vagiliauti ar kitaip apgaudinėti ir nusikalsti. 

Kad vyresnio amžiaus žmonės galėtų kuo plačiau naudotis savo teisėmis, būti savarankiški ir 


dalyvauti visuomenės gyvenime, politikos formuotojai turi atsižvelgti į tokias pažeidžiamumo 
aplinkybes ir prireikus visais lygmenimis priimti tam skirtus sprendimus. 


*? Šaltinis — Eurostato internetinė lentelė ilc_peps05. 

“ Siekdama apsaugoti neįgaliųjų teises ir orumą, ES yra įsipareigojusi laikytis Jungtinių Tautų neįgaliųjų teisių 
konvencijos. 

“ COM(2020) 696 final, 2020 11 13. 


4.3. Adekvačios, teisingos ir tvarios pensijų sistemos 


Uždavinys išlaikyti adekvačias, teisingas ir tvarias pensijas senėjančioje visuomenėje ir 
būtinybė, kad žmonės kauptų papildomas santaupas, buvo dažnai pabrėžiamas, ypač Tarybos 
ir Komisijos bendrai skelbtose pensijų adekvatumo ataskaitose“. Tačiau, jei nebus imtasi 
tolesnių reformų, tikėtina, kad, norint užtikrinti viešųjų finansų tvarumą, augant pensininkų ir 
mąžtant darbingo amžiaus žmonių skaičiui, turės didėti įmokų procentinis dydis ir mažėti 
pajamų pakeitimo pensijomis norma. Dėl tokių pokyčių gali padvigubėti našta jaunesnėms 
kartoms, todėl gali kilti klausimų dėl kartų tarpusavio teisingumo. 


Vienas iš svarbiausių atsakymų į tai — profesinio gyvenimo ilginimas. Naujausia Eurostato 
gyventojų skaičiaus prognozė rodo, kad, darbingą amžių pratęsus iki 70 metų, ES senėjimo 
indeksas“? 2040 m. išliks toks pat kaip 2020 m. Tačiau tarp valstybių narių esama didelių 
nuo 2020 m. iki 2040 m. išlaikyti pastovų nacionalinį senėjimo indeksą, Malta, Vengrija ir 
Švedija turėtų prailginti darbingą amžių tik iki 68 metų, o Lietuva ir Liuksemburgas — iki 
72 metų. Jau 2019 m. senėjimo indeksas smarkiai svyravo: nuo 22 Liuksemburge iki 39 
Italijoje ir 38 Suomijoje”. 


Pensijų sistemos galėtų padėti ilginti profesinį gyvenimą, tuo tikslu koreguojant pensinį 
amžių arba karjeros reikalavimus, kaupimo normas ar išmokas, kad jie atspindėtų ilgesnę 
tikėtiną gyvenimo trukmę. Užtikrinti pensijų sistemų adekvatumą ir tvarumą gali padėti 
ankstyvo išėjimo į pensiją ribojimas objektyviai pagrįstais atvejais, visuotinės teisės dirbti 
sulaukus pensinio amžiaus įvedimas ir lanksčios pensijų sistemos. 


Vykdant pensijų sistemų modernizavimo reformas reikia atidžiai apsvarstyti pensijų sistemas 
grindžiančius perskirstymo ir teisingumo principus. Tarp veiksnių, į kuriuos būtų galima 
atsižvelgti, yra didėjanti demografinė našta ateities kartoms, sąžiningas elgesys su 
darbuotojais, kurie anksti įžengė į darbo rinką, perskirstymo skirtingų pajamų grupėms 
pajėgumas, dėl šeimos padarytų karjeros pertraukų apsauga ir laipsniškas lengvatinių pensijų 
sistemų panaikinimas. 


Tiems, kurie ateityje nepajėgs dirbti ilgiau, turėtų būti prieinamos orų gyvenimo lygį 
senatvėje užtikrinančios pensijos. Tai būtų galima pasiekti tokiomis priemonėmis kaip 
pensijų kreditai, minimalios pensijos, gyvenamąja vieta pagrįstos pensijos ir socialinė 
parama, skirta vyresnio amžiaus žmonėms arba prieinama ir jiems. 


Užtikrinus, kad pensijų sistemos apimtų įvairių rūšių ekonominę veiklą, pavyzdžiui, 
suteikiant galimybę į jas įsitraukti kitų tipų darbuotojams ir savarankiškai dirbantiems 
asmenims, būtų lengviau išsaugoti jų adekvatumą bei įmokų bazę ir sumažinti nelygybę 
darbo rinkoje. Kadangi ekonomikos ir darbo pasaulio permainos galėtų turėti įtakos įmokų 


“ Kas trejus metus Taryba ir Komisija kartu skelbia ataskaitą dėl senėjimo ir Pensijų adekvatumo ataskaitą 
(naujausios bus paskelbtos 2021 m.). 

* Čia naudojamas senėjimo indeksas reiškia 65 metų ir vyresnių asmenų skaičiaus ir 20-64 m. amžiaus asmenų 
skaičiaus santykį. Vertė rodo, kiek jų tenka šimtui darbingo amžiaus (15-64 m.) asmenų. 

* Šaltinis — Eurostato internetinė lentelė proj 19np ir Komisijos Regioninės ir miestų politikos generalinio 
direktorato skaičiavimai. Daugiau informacijos galima rasti čia. 


bazei, valstybėms narėms gali tekti persvarstyti būdus, kaip gauti išteklių savo socialinės 
apsaugos sistemoms. 


Piliečiai turi būti informuojami apie jų sukauptų teisių į pensiją būklę. Valstybinės pensijų 
sistemas papildančios kokybiškos, saugios ir ekonomiškai efektyvios papildomos pensijos, 
įskaitant visos Europos asmeninės pensijos produktą (PEPP)”, gali padėti sutaupyti lėšų 
papildomai pensijai. Įgyvendinant politiką, kuri palengvintų ir skatintų dalyvavimą 
papildomose pensijų sistemose, reikėtų atsižvelgti į jų fiskalinius kaštus ir paskirstymo 
poveikį ir užtikrinti pusiausvyrą, kad jos, pirma, plačiai aprėptų, būtų įtraukios ir saugotų nuo 
rinkos kintamumo poveikio, o antra, būtų ekonomiškai efektyvios. 


6. Kaip būtų galima geriau remti vyresnio amžiaus žmonių savanorišką veiklą ir kartų 
tarpusavio mokymąsi, be kita ko, tarpvalstybiniu mastu, siekiant skatinti dalijimąsi 
žiniomis ir pilietinį aktyvumą? Kuo galėtų būti naudinga skaitmeninė platforma ar kitos 
ES lygmens iniciatyvos ir kam jos turėtų būti skirtos? Kaip vyresnio amžiaus žmonių 
labui ir kartu su jais vykdoma savanoriška jaunimo veikla galėtų būti integruota į 
skirtingoms kartoms bendras iniciatyvas ? 

7. Kokias paslaugas ir aplinką reikėtų sukurti ar pagerinti, kad būtų užtikrintas vyresnio 
amžiaus žmonių savarankiškumas, nepriklausomumas ir teisės ir kad jiems būtų 
sudarytos sąlygos dalyvauti visuomenės gyvenime? 

6. Kaip ES galėtų padėti pažeidžiamiems vyresnio amžiaus asmenims, kurie patys 
nepajėgia apsaugoti savo finansinių ir asmeninių interesų, ypač tarpvalstybiniais 
atvejais ? 

9. Kaip ES galėtų remti valstybių narių pastangas užtikrinti didesnį socialinės apsaugos 
sistemų teisingumą skirtingų kartų, lyčių, amžių ir pajamų grupių atžvilgiu, padėdama 
išsaugoti jų finansinį patikimumą? 

10. Kaip sumažinti skurdo riziką senatvėje ir kaip spręsti šią problemą? 

11. Kaip galėtume užtikrinti adekvačias pensijas asmenims (paprastai moterims), kurie ilgą 
profesinio gyvenimo tarpsnį dirbo nemokamai (dažniausiai — prižiūrėjo kitus)? 

12. Koks galėtų būti papildomų pensijų vaidmuo užtikrinant pensinių pajamų adekvatumą? 
Kaip pasiekti, kad jos būtų prieinamos visoje ES, ir ką šiuo tikslu gali padaryti ES? 


5. Patenkinti augančius senėjančios visuomenės poreikius 


Nors tikėtina sveiko gyvenimo trukmė ilgėja, senstant didėja tikimybė susirgti ar tapti 
neįgaliu. Palaipsniui daugelis vyresnio amžiaus žmonių tampa trapūs ir priklausomi nuo 
ilgalaikės priežiūros. 


** PEPP yra savanoriška asmeninės pensijos sistema, kurią numatyta sukurti 2022 m.: vartotojams bus 
pasiūlytas naujas taupyti pensijai padėsiantis visos Europos produktas. Plg. 2019 m. birželio 20 d. Tarybos 
reglamentą (ES) 2019/1238. 


1 diagrama. ES priklausomumo rodiklių“? didėjimas su amžiumi 2015-2019 m. 

Šaltinis — Komisijos Ekonomikos ir finansų reikalų generalinio direktorato apskaičiavimai, atlikti 
remiantis Eurostato internetine duomenų lentele hlth silc 06. 


Šias problemas sušvelninti arba atitolinti gali padėti sveikatingumo skatinimas ir ligų 
prevencija, t. y. sveika gyvensena ir darbuotojų sveikata bei sauga, ir aktyvus socialinis 
gyvenimas. Pagalbinės politikos priemonės, tokios kaip miestų atnaujinimas, kaimo vietovių 
atgaivinimas ir pastatų bei transporto pasiekiamumo gerinimas, gali gyvenimą padaryti 
patogesnį, ypač riboto judumo asmenims. 


Nors tokia politika gali padėti sušvelninti bendrą iššūkį, senėjimas ir ilgaamžiškumas 
neišvengiamai struktūriškai didins bendrą sveikatos ir ilgalaikės priežiūros paslaugų 
paklausą”. Tai dar labiau justi kai kuriuose atokiuose ir kaimo regionuose, kuriuose paprastai 
trūksta kokybiškų socialinių paslaugų. 


Rengdamosi su senėjimu susijusiems poreikiams, visuomenės turi svarstyti ne tik 
ekonominius aspektus ir kokybiškų paslaugų prieinamumą. Turime kalbėtis apie tai, kaip 
kartos gyvena kartu. Vienas iš susirūpinimą keliančių klausimų — didėjanti tiek jaunesnių, 
tiek vyresnio amžiaus žmonių vienišumo ir socialinės izoliacijos rizika, kurią daugelis 
patiria, ypač COVID-19 pandemijos metu. Nors ji mažiau pastebima, tačiau daro realų 
poveikį mūsų ekonomikos, socialinėms ir sveikatos priežiūros sistemoms ir nusipelno 
politikos formuotojų dėmesio. 


5.1. Tenkinti senėjančios visuomenės sveikatos ir ilgalaikės priežiūros poreikius 


Dėl demografinių pokyčių padaugės vyresnio amžiaus pacientų, sergančių lėtinėmis, dažnai 
keliomis ligomis. Beveik pusė 65 metų ar vyresnių asmenų laikomi turinčiais negalią arba 


? Pastaba. Priklausomumo rodikliai apskaičiuojami kaip subjektyviai vertinamų ilgalaikių didelių įprastinės 
veiklos apribojimų, atsiradusių per metus dėl sveikatos problemos, penkerių metų vidurkis. 

* Deklaracijos dėl Europos socialinių teisių ramsčio 16 ir 18 punktuose nustatyta teisė „laiku gauti įperkamas 
ir kokybiškas prevencinės ir gydomosios medicinos paslaugas“ ir teisė į „kokybiškas ilgalaikės priežiūros 
paslaugas, visų pirma į namuose teikiamas priežiūros paslaugas ir bendruomenines paslaugas“. 

ilgam apribotą galimybę vykdyti veiklą. Be to, grėsmę vyresnio amžiaus žmonių sveikatai 
neproporcingai didina klimato kaitos, stichinių nelaimių, aplinkos būklės blogėjimo ir taršos 
padariniai. Dėl to padidės sveikatos priežiūros ir kitokios priežiūros ar paramos paslaugų 
poreikis. 


Nors ir sveikatos, ir ilgalaikės priežiūros sistemas reikės pertvarkyti pagal padidėjusią 
paklausą, joms kylantys iššūkiai nevienodi, pavyzdžiui, tie, kurie susiję su jų darbuotojais, 
socialinės apsaugos aprėptimi ar kokybės standartais. 


Tarp visapusiškos politikos priemonių gali būti didesnės investicijos į kokybiškas paslaugas 
ir infrastruktūrą, taip pat į sveikatos srities mokslinius tyrimus ir inovacijas, galimybių 
naudotis sveikatos priežiūros paslaugomis užtikrinimas, patrauklių darbo sąlygų sudarymas 
sprendžiant darbuotojų trūkumo problemą ir naujoviškų technologijų naudojimas siekiant 
didinti veiksmingumą. Technologinė pažanga leidžia tam tikras paslaugas ir gydymą teikti 
naujoviškai, ne ligoninėse. Išplėtus ambulatorinės ir nestacionariosios sveikatos priežiūros 
infrastruktūrą vyresnio amžiaus žmonės ne tik gautų geresnes sveikatos priežiūros ir 
socialines paslaugas, bet ir galėtų dalyvauti socialinėje ir savijautą gerinančioje veikloje. 


Per ateinančius 10 metų sveikatos priežiūros ir socialinių paslaugų sektoriuje gali būti sukurta 
8 mln. darbo vietų. Tam reikės išugdyti daugiau specialistų, kelti darbuotojų kvalifikaciją ir 
juos perkvalifikuoti. To siekiama įgyvendinant 2020 m. lapkričio mėn. paskelbtą Įgūdžių 
paktą. Be to, siekiant spręsti sveikatos priežiūros darbuotojų trūkumo problemą, svarbų 
vaidmenį galėtų atlikti tarpvalstybinis darbuotojų judumas. 2018 m. beveik 5 proc. 
sveikatos priežiūros ir ilgalaikės priežiūros darbuotojų buvo ne savo valstybėje narėje 
dirbantys ES piliečiai, o 9,1 proc. — imigrantai iš ES nepriklausančių šalių“!. Geriau 
panaudoti migrantų įgūdžius ES gali padėti ir sveikatos bei ilgalaikės priežiūros aspektų 
integravimas į esamus teisėtos migracijos kanalus. 


Numatoma, kad asmenų, kuriems gali reikėti ilgalaikės priežiūros, skaičius ES 27 padidės 
nuo 19,5 mln. 2016 m. iki 23,6 mln. 2030 m. ir 30,5 mln. 2050 m.“?. Kliautis neformaliaisiais 
slaugytojais nebeįmanoma, nes sulaukti šeimos narių pagalbos vis sunkiau: šeimos susilaukia 
mažiau vaikų, šie apsigyvena vis toliau, o moterys aktyviau įsitraukia į darbo rinką. 


Valstybės narės ilgalaikės priežiūros srityje susiduria su bendromis problemomis, pvz., kaip 
užtikrinti prieinamą, įperkamą ir kokybišką ilgalaikę priežiūrą ir pakankamai darbuotojų. 
Daugelis asmenų, kuriems reikalinga priežiūra, negali jos gauti dėl pasiūlos trūkumo, 
brangumo ir nepakankamai įperkamumą užtikrinančios socialinės apsaugos ar draudimo. Kai 
socialinė apsauga nepakankama, žmonės, kuriems reikia ilgalaikės priežiūros, gali atsidurti 
skurde. Šią riziką reikia šalinti kartu išsaugant sistemų fiskalinį tvarumą senėjančioje 
visuomenėje. 


Kokybiška ilgalaikė priežiūra yra svarbus veiksnys užtikrinant asmens orumą, galimybę 
rinktis, geresnę savijautą, be to, ji padeda išvengti nebūtino hospitalizavimo. Šiuo metu 
kokybės standartai ir interpretacija ES skiriasi, ir valstybės narės yra pasiekusios skirtingus 
kokybės užtikrinimo etapus. Svarbu pažymėti, kad teikti kokybišką ilgalaikę priežiūrą galima 


%1 JRC, Health care and long-term care workforce: Demographic challenges and potential contribution of 
migration and digital technology, https://publications.jrc.ec.europa.eu/repository/handle/JRC121698. 
32 2018 m. ataskaitos dėl senėjimo prognozės. 


įvairiopai. Vyresnio amžiaus žmonėms, kuriems reikalinga ilgalaikė priežiūra, įskaitant 
neįgaliuosius, teikiant bendruomeninės globos paslaugas, jiems būtų lengviau pasinaudoti 
teise savarankiškai gyventi bendruomenėje, jei tai įmanoma. Kita vertus, globos namų ar 
kitos paslaugos gali užtikrinti didesnę priežiūrą, nei tą, kurią pajėgi suteikti bendruomeninė 
globa. 


Dėl mažo darbo užmokesčio ir sudėtingų darbo sąlygų sunku rasti kvalifikuotų ilgalaikės 
priežiūros darbuotojų ir juos išlaikyti. Dėl to didėja spaudimas neformaliesiems 
slaugytojams (paprastai moterims), kuriems sunku suderinti priežiūrą ir apmokamą darbą. Tai 
dažnai kainuoja ir visuomenei, nes, pvz., nukenčia sveikata ir savijauta, mažėja darbo rinkos 
dalyvių skaičius ir pajamos. 


Kaip pabrėžta komunikate „Tvirta socialinė Europa teisingai pertvarkai užtikrinti“, kuriant 
stiprias ilgalaikės priežiūros sistemas pagerės galimybės gauti įperkamą ir kokybišką 
ilgalaikę priežiūrą, o tai užtikrins orų gyvenimą senatvėje ir atvers galimybę kurti darbo 
vietas priežiūros sektoriuje. 2021 m. numatoma paskelbti bendrą Europos Komisijos ir 
Socialinės apsaugos komiteto ataskaitą, kurioje bus informacijos apie ilgalaikės priežiūros 
sistemų padėtį visoje ES ir COVID-19 pandemijos poveikį. 


Iš esmės pagerinti sveikatos ir ilgalaikės priežiūros sistemų veiksmingumą galėtų socialinių 
ir technologinių inovacijų, pavyzdžiui, e. sveikatos, mobiliosios ir nuotolinės sveikatos 
priežiūros, integruotos priežiūros ar savarankiškos gyvensenos, diegimas plačiu mastu. 
Lėtinėmis ligomis sergantiems pacientams akivaizdžiai naudingi sveikatos priežiūros vykdant 
nuotolinį stebėjimą modeliai, ypač tie, kuriuos taikant į priežiūros grupę įtraukiami pacientai 
ir šeimos nariai““. 


Priežiūros integravimas glaudžiai bendradarbiaujant specialistams, pacientams ir juos 
prižiūrintiems asmenims (įskaitant neformaliuosius slaugytojus) ir keičiantis informacija gali 
sumažinti didėjančias sveikatos ir socialinės priežiūros išlaidas ir kartu padėti vyresnio 
amžiaus žmonėms ilgiau išlikti nepriklausomiems ir gerinti jų savijautą. 


Teikiant sveikatos priežiūros ir socialines paslaugas, taip pat ir vyresnio amžiaus žmonėms, 
vis dažniau pasitelkiamos socialinės įmonės ir ne pelno organizacijos (ypač savidraudos 
draugijos). Jos gali būti veiksmingos, nes yra susijusios su konkrečia vietove, turi apie ją 
žinių ir išsikelia aiškiai socialinius tikslus. 


ES padeda valstybėms narėms tobulinti ilgalaikės priežiūros sistemas ir vykdyti reformas: 
atlieka analitinį darbą, remia tarpusavio mainus, teikia politikos gaires ir skiria ES 
finansavimą. Su ilgalaike ir sveikatos priežiūra susiję uždaviniai taip pat aptariami per 
Europos semestrą. ES palengvina nacionalinių socialinės apsaugos sistemų koordinavimą, 
gindama Europoje judančių asmenų teises, įskaitant jų teisę gauti ilgalaikės priežiūros 
išmokas”. Kelios iniciatyvos, pavyzdžiui, Direktyva dėl profesinio ir asmeninio gyvenimo 


pusiausvyros arba pasiūlymas dėl direktyvos dėl deramo minimaliojo darbo užmokesčio““, 


33 COM(2020) 14 final, 2020 1 14. 

* Transforming the future of ageing, SAPEA (2019) https:/Awww.sapea.info/wp-content/uploads/tfa- 
report.pdf. 

3 2004 m. balandžio 29 d. Reglamentas (EB) Nr. 883/2004. 

* 2019 m. birželio 20 d. Direktyva (ES) 2019/1158 ir COM(2020) 682 final, 2020 10 28. 

padės pagerinti neformaliųjų slaugytojų padėtį ir užtikrinti tinkamą darbo užmokestį šiame 
sektoriuje. COVID-19 pandemijos poveikio ilgalaikei priežiūrai analizėje?" ir pandemijos 
valdymo ilgalaikės priežiūros įstaigose gairėse““ atkreipiamas dėmesys į struktūrinius 
trūkumus. 


5.2. Susisiekimas, junglumas ir prieinamumas 


Visuomenės senėjimas Europoje yra demografinė tendencija, kuri gali keisti būsimus 
susisiekimo modelius. Viešojo transporto paslaugų teikėjai turės prisitaikyti prie didėjančio 
neįgalių ar riboto judumo keleivių skaičiaus ir investuoti į pažangią bekliūtę transporto 
infrastruktūrą ir bekliūtes transporto priemones. Kalbant apie vyresnio amžiaus žmones, kurių 
dauguma yra moterys, susisiekimo srityje gali reikėti daugiau dėmesio skirti specifiniams 
moterų poreikiams, susijusiems su kelionės trukme ir tikslu, maršrutu ir atstumu, taip pat su 
sauga. 


Transporto automatizavimas ir skaitmeninimas gali padėti sumažinti avarijų skaičių, 
keliones ir transporto operacijas padaryti sklandesnes, skatinti naudotis daugiarūšiu 
transportu, sumažinti energijos suvartojimą ir taršą, optimizuoti išteklių ir infrastruktūros 
naudojimą. Kita vertus, jie taip pat kelia sunkumų vyresnio amžiaus žmonėms, kurie stokoja 
pagrindinių skaitmeninių įgūdžių arba turi ribotą prieigą prie interneto. Šios problemos ypač 
aktualios kaimo vietovėse gyvenantiems vyresnio amžiaus žmonėms. 


Organizuojant miestų infrastruktūrą ir paslaugas reikėtų atsižvelgti į skirtingus vyresnio 
amžiaus žmonių poreikius ir gebėjimus. Daugelyje judumo mieste planų jau atsižvelgiama į 
sveikatos, lyčių lygybės ir kitus aspektus. Didinti socialinę įtraukti padeda pasiekiamumas. 
Būsto pritaikymo sprendimai ir išmanieji namai su jutikliais ir automatinėmis elektros 
prietaisų, apšvietimo ir šildymo sistemomis gali po vieną gyvenančių vyresnio amžiaus 
žmonių aplinką padaryti saugesnę ir padidinti produktų patvarumą bei galimybę juos naudoti 
pakartotinai. 


5.3. Teritoriniai sveikatos priežiūros ir paslaugų prieinamumo skirtumai 


Nors dauguma ES šalių užtikrina, kad pagrindinės sveikatos priežiūros paslaugos būtų 
teikiamos visiems, paslaugų įvairovė ir išlaidų pasidalijimo mastas įvairiose šalyse labai 
skiriasi. Realias galimybes gauti priežiūros paslaugas gali apriboti finansinės priežastys, 
darbuotojų trūkumas, ilgas laukimo laikas ir pernelyg didelis atstumas iki artimiausios 
sveikatos priežiūros įstaigos. Kai kurios valstybės narės patiria problemų, susijusių su 
sveikatos priežiūros prie namumu kaimo vietovėse ir periferijoje. Šios teritorijos 
vadinamos medicinos dykromis (vietomis, kuriose trūksta medicinos darbuotojų)“?. Sveikatos 
priežiūros prieinamumo regionuose skirtumai dar labiau išryškėjo per COVID-19 pandemiją. 
Tą pati galima pasakyti ir apie ilgalaikės priežiūros prieinamumą ir naudojimąsi jos 
infrastruktūra. 


* Bendra Europos Komisijos ir Socialinės apsaugos komiteto ataskaita, kuri turi būti paskelbta 2021 m. 

g. https:/Avww.ecdc.europa.eu/en/publications-data/surveillance-COVID-19-long-term-care-facilities-EU-EBEA 

* Šaltinis- Eurostato duomenų lentelė internete hlth silc 21. Taip pat žr. ES sveikatos priežiūros įstaigų 
žemėlapį. 

2 žemėlapis. Važiavimo iki artimiausios sveikatos priežiūros įstaigos trukmė 


Važiavimo iki artimiausios sveikatos prieži 

S EuraGenąraphier Arraciatian (adminirkracims ribar) 


Vyresnio amžiaus žmonėms gauti sveikatos priežiūros paslaugų gali padėti technologijos, 
ypač atokiose vietovėse. Skaitmeniniams sprendimams tenka svarbus vaidmuo užpildant 
spragas: jie naudojami vis dažniau, pavyzdžiui, teikiant nuotolines konsultacijas. Reikės 
tinkamai apmokyti tokių priemonių naudotojus ir padėti jomis naudotis. 

Dėl mažo gyventojų tankumo kaimo savivaldybėms sunku siūlyti ekonomiškai efektyvų, 
reguliarų ir patogų viešąjį transportą, kuris taip pat būtų prieinamas ir įperkamas vyresnio 
amžiaus žmonėms. Uždarius vietos įstaigas, pvz., parduotuves, bankų skyrius, sveikatos 
priežiūros įstaigas ir kt., žmonės, kuriems reikia jų paslaugų, turi važiuoti toliau. Vyresnio 
amžiaus kaimo gyventojams tai gali būti gerokai kebliau. Užpildyti spragas ir išsaugoti 
galimybę gauti paslaugų retai apgyvendintose vietovėse gali padėti novatoriški, 
bendruomeniniai, kartais judriojo ryšio paslaugų sprendimai. 


2 langelis. Visų kartų poreikių tenkinimas 


Vienas svarbiausių klausimų diskutuojant, kaip reaguoti į senėjimą, yra kartų tarpusavio 
teisingumas. Iššūkis — išlaikyti tinkamą socialinės apsaugos lygį neužkraunant pernelyg 
didelės naštos mažėjančiai darbingo amžiaus gyventojų grupei, kurių įmokos yra didžiausias 
socialinių sistemų finansavimo šaltinis. Naujų sprendimų gali atsirasti mokesčių naštą 
perkėlus nuo darbo ant taršos, kaip siūloma Europos žaliojo kurso dokumente. Nesiimant 
tolesnių reformų, dėl didėjančios įvairovės darbo rinkoje naudotis socialinės apsaugos 
sistemomis galės ir joms įmokas mokės mažiau žmonių. 


Reikia atidžiai stebėti viešųjų finansų tvarumą, ypač šalyse, kuriose didelė valstybės skola. 
Šiuo metu visos su amžiumi susijusios viešosios išlaidos visoje ES viršija 25 proc. BVP. 
2018 m. ataskaitoje dėl senėjimo prognozuota, kad iki 2070 m. šios išlaidos padidės 1,1 
procentinio punkto, o 11 valstybių narių — 3 procentiniais punktais arba daugiau. Padidėjimą 
daugiausia lems išlaidos ilgalaikei ir sveikatos priežiūrai, susijusios su būtinybe tinkamai 


evy = 


netiesioginė kaina ir ekonominės judėjimo suvaržymų pasekmės. 


Tačiau praktiškai su amžiumi susijusių išlaidų augimas gali būti dar didesnis, pavyzdžiui, jei 
bus atšauktos ankstesnės pensijų reformos arba priimtos naujos reformos, kurios didintų 
išlaidas. Sveikatos ir ilgalaikės priežiūros srityje technologijų pažanga galėtų padėti gerinti 
paslaugų kokybę, tačiau taip pat gali lemti didesnes išlaidas; be to, papildomo viešojo 
finansavimo gali prireikti norint plėsti galimybę gauti įperkamas ilgalaikės priežiūros 
paslaugas. 


Fiskalinis tvarumas ir adekvatumas yra dvi to paties medalio pusės, nes Europa yra tvirtai 
įsipareigojusi laikytis aukštų socialinių standartų. Politikos priemonės gali padėti suderinti 
socialinį ir fiskalinį tvarumą — ilginti profesinį gyvenimą, didinti socialinės apsaugos sistemų 
aprėptį ir keisti jų principus. 


5.4. Gerinti savijautą užtikrinant kartų solidarumą 


Augant vyresnio amžiaus žmonių skaičiui gali prireikti politikos priemonių, kuriomis 
tenkinami socialiniai ir emociniai poreikiai, pavyzdžiui, saugos ir socialinės sąveikos. 
Socialinę įvairovę riboja tai, kad amžiaus grupių atstovai telkiasi skirtinguose kvartaluose ir 
regionuose pagal gyvenamosios vietos pasirinkimą, kuris priklauso nuo jų gyvenimo etapo. 
Jauni studentai mieliau įsikuria arčiau miestų centrų, jaunos šeimos įsikuria priemiesčiuose, o 
vyresnio amžiaus žmonės persikelia į rečiau gyvenamas vietoves, kurios labiau nutolusios 

nuo miesto centrų. Šie su amžiumi susiję kraustymosi polinkiai gali turėti įtakos kartų 
sanglaudai“. 


Apskaičiuota, kad apie 30 mln. suaugusiųjų ES dažnai jaučiasi vieniši“. Nuo vienišumo 
kenčia visos amžiaus grupės. Vienišumą didina tokie veiksniai kaip prasta sveikata, 
nepalankios ekonominės aplinkybės ir gyvenimas po vieną. 


COVID-19 krizė aiškiai parodė, kokia apskritai svarbi psichikos sveikata. Judėjimo 
suvaržymai turėjo didelį poveikį labai seniems, trapiems asmenims, kuriems teikiamos 
stacionariosios globos paslaugos ir kurie dažnai neturi prieigos prie skaitmeninės 
komunikacijos arba įgūdžių naudotis jos priemonėmis. Investicijos į skaitmeninius įgūdžius, 
bendruomenės stiprinimas ir kartų sanglauda gali padėti išvengti psichikos sveikatos ir 
savijautos blogėjimo ir sumažinti nelygybę. 


Sveiki vyresnio amžiaus žmonės gali apčiuopiamai prisidėti prie socialinės ir ekonominės 
vertės kūrimo mūsų visuomenėje. Jų kognityvinių įgūdžių nenaudojimas ne tik kenkia jų 
psichinei bei fizinei sveikatai ir savijautai, bet ir nuostolingas bendruomenei. 


Pastebima nežymi, bet ryškėjanti tendencija įrengti būstus, kuriuose po vienu stogu gyvena 
kelios kartos: kartais jie organizuojami kaip būsto kooperatyvai, kuriuose vyresnio amžiaus 
gyventojai turi draugiją, perduoda įgūdžius ir žinias jaunesniems gyventojams ir vyksta 
visiems naudinga socialinė sąveika. 


13. Kaip ES gali remti valstybių narių pastangas suderinti tinkamą bei prieinamą sveikatos 
ir ilgalaikės priežiūros aprėptį su fiskaliniu bei finansiniu tvarumu? 


14. Kaip ES galėtų padėti valstybėms narėms spręsti bendrus ilgalaikės priežiūros 
uždavinius? Kokių tikslų reikėtų siekti ir kokias priemones reikėtų taikyti įgyvendinant 
darbo sąlygos? Kokių sprendimų reikia retai apgyvendintoms vietovėms? 

15. Kaip susisiekimo ir sveikatos priežiūros paslaugų skaitmeninimas galėtų atnešti naudos 
vyresnio amžiaus žmonėms? Kaip galimus viešojo transporto sprendimus padaryti 
pasiekiamus, prieinamus, įperkamus ir saugius vyresnio amžiaus žmonėms, ypač kaimo 
ir atokiose vietovėse? 


16. Ar formuodami politiką pakankamai atsižvelgiame į vienišumo priežastis ir poveikį? 
Kokių veiksmų būtų galima imtis siekiant išvengti vyresnio amžiaus žmonių vienišumo ir 
socialinės izoliacijos? Kokią paramą gali teikti ES? 

17. Kaip, planuojant miestus ir kaimus, skirtingų kartų gyvenimas drauge ir bendras būstas 


gali padėti spręsti visuomenės senėjimo problemas? Kaip geriau išnaudoti tokias 
sambūvio formas? 


6. Perspektyvos 

Senėjimas, jo iššūkiai ir galimybės lydi visą mūsų gyvenimą, tačiau keičiasi mūsų požiūris į 
ateitį. Siandien daugeliui jaunuolių sunku įsilieti į darbo rinką, ir padėtį pablogino dabartinė 
4 JRC, Demographic landscape of EU territories — challenges and opportunities in diversely ageing regions, 


https://publications.jrc.ec.europa.eu/repository/handle/JRC123046. 
“JRC, Policy brief: Loneliness — an unequally shared burden in Europe, 2019. 

COVID-19 krizė. Priimdami ilgalaikius sprendimus, be kita ko, dėl išsilavinimo, profesinio 
gyvenimo ir karjeros pertraukų, jauni žmonės atsižvelgia į tai, kad jų tikėtina gyvenimo 
trukmė veikiausiai bus ilgesnė nei senelių kartos. Tai savo ruožtu daro poveikį jų sveikatai ir 
vietai ekonomikoje bei visuomenėje. Tuo pačiu metu šiandienos vyresnioji karta atsineša viso 
savo gyvenimo įnašą, poreikius ir lūkesčius. Jie visi sudaro visuomenę ir ekonomiką, kuri turi 
užtikrinti visų jos narių gerovę, sėkmę ir gerą savijautą. Todėl atsakomybė už visuomenės 


evy = 


Kaip aptarta šioje žaliojoje knygoje, esama daug būdų išvengti neigiamų senėjimo padarinių 
mūsų visuomenei arba juos apriboti. Tarp jų yra sveiko senėjimo ir aktyvumo vyresniame 
amžiuje skatinimas, mūsų sveikatos ir slaugos sistemų atsparumo didinimas, darbo rinkos 
rezultatų gerinimas, socialinės apsaugos modernizavimas ir teisėtos migracijos bei 
integracijos rėmimas. Visa tai priklauso politikos priemonių kompleksui, kuriuo siekiama 
didesnio našumo ir veiksmingumo visose srityse. 


Ryžtingai ir aktyviai įsitraukiant jaunimui ir vyresnio amžiaus žmonėms, ES gali imtis tų 
problemų — vykdydama sąlygas sudarančią politiką puoselėti kartų solidarumą ir tarpusavio 
atsakomybę ir kartu rodyti pavyzdį, kaip kurti palankią ir dinamišką visuomenę. 


Ekonomikos gaivinimo ir atsparumo didinimo priemone (pagrindiniu ekonomikai gaivinti 
skirtu „„NextGenerationEU“ įrankiu) siekiama šiuose baruose padėti valstybėms narėms — 
suteikti joms galimybę bristi iš dabartinės krizės plečiant ekonomikos augimo potencialą, 
skatinant darbo vietų kūrimą ir stiprinant ekonominį bei socialinį atsparumą. 
„NextGenerationEU“ drauge yra kartų tarpusavio paramos ir teisingumo priemonė: 
palengvindama tvarų ekonomikos atsigavimą vidutinės trukmės ir ilguoju laikotarpiu, ji 
padės būsimoms kartoms, valstybėms narėms prisidedant plataus užmojo reformomis ir 
investicijomis. 


Tačiau senėjimas aktualus ne tik siekiant ekonomikos augimo ir gerovės valstybės. Jis yra 
visos mūsų visuomenės būsena ir susijęs su kartų tarpusavio santykiais. Svarstydami, 
kokiomis politikos priemonėmis reaguoti į visuomenės senėjimo socioekonominį poveikį, 
turime kalbėti ir apie tai, kaip visiems užtikrinti galimybę dalyvauti savo visuomenės 
gyvenime. Todėl reikia, kad diskusijoje aktyviai dalyvautų ir jauni, ir seni. 

Galiausiai vienas iš neatidėliotinų ir kartu ilgalaikių sprendimų yra diskusijos apie tai, 
toliaregiškų svarstymų apie šių demografinių permainų poveikį ir alternatyvas ES viduje, taip 
pat apie jų įtaką Europos vaidmeniui pasaulyje. Tokie toliaregiški apmąstymai galėtų suteikti 
argumentų diskusijoms ir padėti pagrįsti ilgalaikius tvarius politikos sprendimus, kurie būtų 
naudingi visų amžiaus tarpsnių gyventojams. 


KAIP DALYVAUTI KONSULTACIJOSE 


Šia žaliąja knyga pradedamos 12 savaičių truksiančios viešos konsultacijos. Komisija į visas 
nuomones atsižvelgs būsimuose darbuose ir pateiks grįžtamąją informaciją apie rezultatus. 
Kviečiame pateikti savo nuomonę užpildant elektroninę formą. Ją galite rasti šiuo adresu: 


https://ec.europa.eu/info/law/better-regulation/have-your-say/initiatives/12722-Green-Paper- 
on-Ageing. 

Jei naudosite elektroninę atsakymo formą, įsigilinti į jūsų nuomonę bus lengviau. Tačiau savo 
nuomonę taip pat galite siųsti raštu šiuo adresu 


Green paper on ageing 
SG.E.3 

BERL 06/270 
European Commission 
1049 Brussels 
Belgium 

